ครม. เห็นชอบแต่งตั้งข้าราชการระดับสูง สังกัดกระทรวงมหาดไทย 18 ราย ตามที่กระทรวงมหาดไทยเสนอ
ครม. เห็นชอบแต่งตั้งข้าราชการระดับสูง สังกัดกระทรวงมหาดไทย 18 ราย ตามที่กระทรวงมหาดไทยเสนอ

การประชุมคณะรัฐมนตรีวันนี้ ที่ประชุมมีมติเห็นชอบ การแต่งตั้งข้าราชการระดับสูง ในสังกัดกระทรวงมหาดไทย ตามที่กระทรวงมหาดไทยเสนอ จำนวน 18 ราย ได้แก่ นายธนาคม จงจิระ ผู้ว่าราชการจังหวัดนครสวรรค์ เป็นรองปลัดกระทรวง นายพรพจน์ เพ็ญพาส ผู้ว่าราชการจังหวัดสระแก้ว เป็นรองปลัดกระทรวง นายนิสิต จันทร์สมวงศ์ รองปลัดกระทรวง เป็นอธิบดีกรมพัฒนาชุมชน นายประยูร รัตนเสนีย์ รองปลัดกระทรวง เป็นอธิบดีกรมที่ดิน  นายระพี ผ่องบุพกิจ ผู้ตรวจราชการกระทรวง เป็นผู้ว่าราชการจังหวัดฉะเชิงเทรา นายสยาม ศิริมงคล ผู้ตรวจการกระทรวงเป็นผู้ว่าราชการจังหวัดนครพนม นายอรรถพร สิงหวิชัย ผู้ว่าราชการจังหวัดสุรินทร์ เป็นผู้ว่าราชการจังหวัดนครสวรรค์ นาย ศิริพัฒ  พัฒกุล ผู้ว่าราชการจังหวัดตรัง เป็นผู้ว่าราชการจังหวัดพังงา นายพิพัฒน์ เอกภาพันธ์ ผู้ว่าราชการจังหวัดสุโขทัย เป็นผู้ว่าราชการจังหวัดพิษณุโลก นายภัคพงษ์ ทวิพัฒน์ ผู้ว่าราชการจังหวัดพิษณุโลก เป็นผู้ว่าราชการจังหวัดภูเก็ต นายเกียรติศักดิ์ จันทรา ผู้ตรวจราชการกระทรวง เป็นผู้ว่าราชการจังหวัดมหาสารคาม นายวีระศักดิ์ วิจิตรแสงศรี ผู้ว่าราชการจังหวัดพิจิตร เป็นผู้ว่าราชการจังหวัดศรีสะเกษ นายวีรนันทน์ เพ็งจันทร์ ผู้ว่าราชการจังหวัดปัตตานี เป็นผู้ว่าราชการจังหวัดสงขลา นายวิชิต ชาตไพสิฐ  ผู้ตรวจราชการกระทรวง เป็นผู้ราชการจังหวัดสระแก้ว นายแมนรัตน์ รัตนสุคนธ์ ผู้ว่าราชการจังหวัดอุทัยธานี เป็นผู้ว่าราชการจังหวัดสระบุรี นายประภัสสร์ มาลากาญจน์ ผู้ว่าราชการจังหวัดสมุทรสาคร เป็นผู้ว่าราชการจังหวัดสุรินทร์ นายสมคิด จันทมฤก ผู้ตรวจราชการกระทรวง เป็นผู้ว่าราชการจังหวัดสมุทรสาคร นายธนากร อึ้งจิตรไพศาล ผู้ว่าราชการจังหวัดหนองบัวลำภู เป็นผู้ว่าราชการจังหวัดอุตรดิตถ์ ทั้งนี้ตั้งแต่วันที่ 1 ตุลาคม 2561 เป็นต้นไป